b'\n_START_ARTICLE_\nPesticidai\n_START_SECTION_\nPanaudojimas\n_START_PARAGRAPH_\nPesticidai yra naudojami kenksming\xc5\xb3 organizm\xc5\xb3 kontroliavimui. Pavyzd\xc5\xbeiui, jie naudojami \xc5\xbeudyti uodus, kurie gali perduoti potencialiai mirtinas ligas, kaip Vakar\xc5\xb3 Nilo virus\xc4\x85, gelton\xc4\x85j\xc4\x85 kar\xc5\xa1tlig\xc4\x99, maliarij\xc4\x85. Jie taip pat gali u\xc5\xbemu\xc5\xa1ti bites, vapsvas ir skruzd\xc4\x97les, kurios gali sukelti alergines reakcijas. Insekticidai gali apsaugoti gyv\xc5\xabnus nuo lig\xc5\xb3, kuri\xc5\xb3 atsiradimo prie\xc5\xbeastis gali b\xc5\xabti parazitai, tokie kaip blusos. Pesticidai gali u\xc5\xbekirsti keli\xc4\x85 \xc5\xbemoni\xc5\xb3 ligoms, kurios gali atsirasti d\xc4\x97l apipelijusio arba nesveiko maisto. Herbicidai gali b\xc5\xabti naudojami i\xc5\xa1naikinti keliuose pikt\xc5\xbeoles, med\xc5\xbeius ir kr\xc5\xabmus. Jie taip pat gali i\xc5\xa1naikinti invazines pikt\xc5\xbeoles parkuose ir dykyn\xc4\x97se, kurios gal\xc4\x97t\xc5\xb3 sukelti \xc5\xbeal\xc4\x85 aplinkai. Herbicidai paprastai taikomi kontroliuoti tvenkini\xc5\xb3 ir e\xc5\xbeer\xc5\xb3 dumblius ir augalus, tokius kaip vandens \xc5\xbeol\xc4\x97s, kurios gali trukdyti \xc5\xbemoni\xc5\xb3 veiklai, pavyzd\xc5\xbeiui, plaukimui ir \xc5\xbevejybai bei nuo nemalonus vandens vaizdo arba kvapo atsiradimo. Tokios nekontroliuojam\xc5\xb3 kenk\xc4\x97j\xc5\xb3, kaip termitai kolonijos gali b\xc5\xabti naikinamos specialiomis gaudykl\xc4\x97mis. Pesticidai naudojami parduotuv\xc4\x97se ir maisto sand\xc4\x97liuose saugoti nuo grau\xc5\xbeik\xc5\xb3 ir vabzd\xc5\xbei\xc5\xb3, kurie gali u\xc5\xbekr\xc4\x97sti tokius maisto produktus kaip gr\xc5\xabdai. Kiekvieno pesticido naudojimas yra \xc5\xa1iek tiek rizikingas._NEWLINE_Pesticidai padeda i\xc5\xa1vengti derliaus nuostoli\xc5\xb3 d\xc4\x97l vabzd\xc5\xbei\xc5\xb3 ir kit\xc5\xb3 kenk\xc4\x97j\xc5\xb3. Vieno tyrimo met\xc5\xb3 nustatyta, kad nenaudojant pesticid\xc5\xb3 buvo gautas apie 10\xc2\xa0% ma\xc5\xbeesnis derlius. Kitas tyrimas, atliktas 1999 metais, nustat\xc4\x97, kad pesticid\xc5\xb3 u\xc5\xbedraudimas JAV gali padidinti maisto kainas, padidinti bedarbyst\xc4\x99 ir sukelti pasaulin\xc4\xaf bad\xc4\x85. D\xc4\x97l ekologi\xc5\xa1ko maisto pl\xc4\x97tros ir \xc5\xbeem\xc4\x97s apsaugos ir ekologijos klausim\xc5\xb3 seni pesticidai kei\xc4\x8diami \xc4\xaf naujus, nes \xc5\xbeem\xc4\x97, kurioje buvo naudojami primityv\xc5\xabs pesticidai ilgai lieka u\xc5\xbeter\xc5\xa1ta._NEWLINE_1950\xc2\xa0m. kovojant su maliarija DDT buvo tepamos sienos. Pagal 2009 m. Pasaulio sveikatos organizacijos (PSO) parei\xc5\xa1kimus tam tikrais atvejais DDT galima naudoti kovojant su maliarija, grie\xc5\xbetai laikantis PSO rekomendacij\xc5\xb3. Ta\xc4\x8diau 2007\xc2\xa0m. atliktas tyrimas parod\xc4\x97, kad DDT susij\xc4\x99s su kr\xc5\xabties v\xc4\x97\xc5\xbeiu. Apsinuodyti DDT ir kitais chloruotais angliavandeniliais galima ir tada kai jie patenka \xc4\xaf \xc5\xbemoni\xc5\xb3 maisto grandin\xc4\x99, t. y. paveikiant jais gyv\xc5\xabn\xc5\xb3 audinius. Mokslininkai apskai\xc4\x8diavo, kad DDT ir kit\xc5\xb3 chemini\xc5\xb3 med\xc5\xbeiag\xc5\xb3 organini\xc5\xb3 klas\xc4\x97s pesticidai nuo 1945 met\xc5\xb3 i\xc5\xa1saugojo 7 milijonus \xc5\xbemoni\xc5\xb3 gyvybi\xc5\xb3, u\xc5\xbekirsdami keli\xc4\x85 tokioms ligoms kaip maliarija, buboninis maras, tripanosomoz\xc4\x97 ir viduri\xc5\xb3 \xc5\xa1iltin\xc4\x97. Vis d\xc4\x97lto DDT naudojimas ne visada veiksmingas, nustatyta, kad 1955\xc2\xa0m. ir 1972\xc2\xa0m. Afrikoje devyniolika pasaulyje paplitusi\xc5\xb3 uod\xc5\xb3 r\xc5\xab\xc5\xa1i\xc5\xb3 buvo atspar\xc5\xabs DDT. 2000\xc2\xa0m. PSO Vietname atliktas tyrimas parod\xc4\x97, kad maliarijos kontroliavimas nenaudojant DDT buvo \xc5\xbeymiai efektyvesnis nei j\xc4\xaf naudojant. Kinijoje atlikti tyrymai 2010-ais parod\xc4\x97, kad apie 20 med\xc5\xbeiag\xc5\xb3, pana\xc5\xa1i\xc5\xb3 \xc4\xaf DDT, PCB (organo-chlorid\xc5\xb3), kaupiasi \xc5\xbeem\xc4\x97je. \xc5\xa0is poveikis ekologijoje laikomas neigiamu. Pesticid\xc5\xb3 poveikis organizmams yra bioakumuliacijos pavyzdys. Organochloridai kaupiasi \xc5\xbeem\xc4\x97je, vandenyje ir organizme. \xc5\xa0i med\xc5\xbeiaga sunkiai pa\xc5\xa1alinama ir l\xc4\x97tai yra. JAV ji u\xc5\xbedrausta, bet Meksikoje pasitaiko \xc5\xa1io pesticido nelegalaus naudojimo atvej\xc5\xb3. 1960-aisiais buvo aptikta, kad DDT u\xc5\xbekerta keli\xc4\x85 daugintis daugeliui \xc5\xbeuvimi mintan\xc4\x8di\xc5\xb3 pauk\xc5\xa1\xc4\x8di\xc5\xb3, d\xc4\x97l ko kilo rimta gr\xc4\x97sm\xc4\x97 j\xc5\xb3 biologinei \xc4\xafvairovei. Pagal Stokholmo konvencij\xc4\x85 d\xc4\x97l patvari\xc5\xb3j\xc5\xb3 organini\xc5\xb3 ter\xc5\xa1al\xc5\xb3 DDT dabar u\xc5\xbedraustas \xc5\xbeem\xc4\x97s \xc5\xabkyje, ta\xc4\x8diau vis dar naudojamas kai kuriose besivystan\xc4\x8diose \xc5\xa1alyse.\n_START_SECTION_\nIstorija\n_START_PARAGRAPH_\nDar 2500 pr. m. e. \xc5\xbemon\xc4\x97s naudojo pesticidus tam, kad apsaugot\xc5\xb3 savo pas\xc4\x97lius. Pirmieji \xc5\xbeinomi pesticidai buvo papras\xc4\x8diausi sieros milteliai, naudoti \xc5\xa1umer\xc5\xb3 prie\xc5\xa1 4500 met\xc5\xb3. Iki XV am\xc5\xbeiaus tokios toksin\xc4\x97s med\xc5\xbeiagos kaip arsenas, gyvsidabris ir \xc5\xa1vinas buvo naudojamos \xc5\xbeudyti pas\xc4\x97li\xc5\xb3 kenk\xc4\x97jams. XVII am\xc5\xbeiuje kaip insekticidas buvo naudojamas i\xc5\xa1 tabako lap\xc5\xb3 i\xc5\xa1gautas nikotino sulfatas. XIX am\xc5\xbeiuje \xc4\xafvesti du nauji pesticidai: piretrumas, i\xc5\xa1gautas i\xc5\xa1 skaista\xc5\xbeied\xc5\xbei\xc5\xb3 ir rotenonas, i\xc5\xa1gautas i\xc5\xa1 tropini\xc5\xb3 dar\xc5\xbeovi\xc5\xb3 \xc5\xa1akn\xc5\xb3. 1939\xc2\xa0m. Paul M\xc3\xbcller atrado DDT\xc2\xa0\xe2\x80\x93 labai veiksming\xc4\x85 insekticid\xc4\x85. Jis greitai tapo pla\xc4\x8diausiai naudojam\xc5\xb3 pesticid\xc5\xb3 ir pasaulyje. 1940-aisiais gamintojai dideliais kiekiais prad\xc4\x97jo gaminti sintetinius pesticidus ir j\xc5\xb3 naudojimas pla\xc4\x8diai paplito. Pesticid\xc5\xb3 naudojimas nuo 1950\xc2\xa0m. i\xc5\xa1augo 50 kart\xc5\xb3 ir dabar kasmet sunaudojama 2,3 milijon\xc5\xb3 ton\xc5\xb3 pramonini\xc5\xb3 pesticid\xc5\xb3. Septyniasde\xc5\xa1imt penkis procentus vis\xc5\xb3 pesticid\xc5\xb3 pasaulyje naudojami i\xc5\xa1sivys\xc4\x8diusiose \xc5\xa1alyse, ta\xc4\x8diau besivystan\xc4\x8diose \xc5\xa1alyse j\xc5\xb3 sunaudojimas did\xc4\x97ja.'